CELEX: 62009CN0376
Language: sk
Date: 2009-09-22 00:00:00
Title: Vec C-376/09: Žaloba podaná 22. septembra 2009 — Komisia Európskych spoločenstiev/Maltská republika

7.11.2009   
            
            
               SK
            
            
               Úradný vestník Európskej únie
            
            
               C 267/51
            
         Žaloba podaná 22. septembra 2009 — Komisia Európskych spoločenstiev/Maltská republika
   (Vec C-376/09)
   2009/C 267/85
   Jazyk konania: angličtina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: A. Alcover San Pedro, E. Depasquale, splnomocnení zástupcovia)
   
      Žalovaná: Maltská republika
   
      Návrhy žalobkyne
   
   
               —
            
            
               určiť, že Maltská republika si tým, že nevyradila na lodiach z prevádzky systémy požiarnej ochrany a hasiace prístroje obsahujúce halóny, ktoré nie sú nevyhnutné, a nenahradila tieto halóny, nesplnila povinnosti, ktoré jej vyplývajú z článku 4 ods. 4 bodu v) a článku 16 nariadenia Európskeho parlamentu a Rady (ES) č. 2037/2000 (1) z 29. júna 2000 o látkach, ktoré poškodzujú ozónovú vrstvu,
            
         
               —
            
            
               zaviazať Maltskú republiku na náhradu trov konania.
            
         
      Žalobné dôvody a hlavné tvrdenia
   
   Z ustanovení článku 4 ods. 4 bodu v) a článku 16 nariadenia v spojení s ustanoveniami článku 2 aktu o pristúpení vyplýva, že Maltská republika bola povinná vyradiť z prevádzky systémy požiarnej ochrany a hasiace prístroje obsahujúce halóny do 1. mája 2004, okrem tých, ktoré sú nevyhnutné a uvedené v prílohe VII nariadenia a nahradiť tieto halóny primeranými technológiami.
   Keďže Komisia nemá žiadne informácie o tom, že by Maltská republika vyradila z prevádzky systémy požiarnej ochrany a hasiace prístroje obsahujúce halóny, ktoré nie sú nevyhnutné, na lodiach uvedených vo formulári priloženom k jej listu zaslanom ako odpoveď na výzvu Komisie, a nahradila tieto halóny, Komisia dospela k záveru, že Maltská republika si nesplnila povinnosti, ktoré jej vyplývajú z článku 4 ods. 4 bodu v) a článku 16 nariadenia.
   
      (1)  Ú. v. ES L 244, s. 1; Mim. vyd. 15/005, s. 190.